Deg ukatay-agi-nteɣ n taggara n Master di tsekla tamaziɣt d tsugna, newwi-d awal ɣef temsalt n tmacahut gar useskel d usnulfu. Neɛreḍ deg-s ad d-nsefhem amek i yettili ubeddel n uḍris n tmacahut tamensayt (yettilin di tmawit). Nennuda ad d-nefk iberdan i sexdamen deg wallus n usuddes (recomposition) n tmacahut n tmawit. Nefren tamuɣli n Jirar Jenat (Gerard Genette) ɣef wassaɣen gar yiḍrisen akken ad d-nsefhem tamsalt-agi n usnulfu di tmacahut.